ציר (כפר)

צִיר (בערבית: صير) הוא כפר פלסטיני בנפת ג'נין כ-15 ק"מ דרומית לעיר ג'נין, בגובה כ-450 מטר מעל פני הים.

העירייה המאוחדת 
בשנת 2011 הכפיפה הרש"פ את המועצה המקומית לעירייה מאוחדת שכוללת גם את הכפרים: מית'לון, סיריס, ג'דידה, מסליה.

תושבי הכפר וכן תושבי הכפרים האחרים שבעירייה המאוחדת, אינם מרוצים מהניהול ודורשים מהרש"פ לבטל את האיחוד.

אוכלוסייה

משפחות הכפר 
המשפחה הגדולה בכפר היא משפחת אל-אִרשיד - אחת המשפחות הפלסטיניות העתיקות, שמוצאה מתייחס למשפחת מקדאד בחורן.

היסטוריה 
בכפר ובסביבתו נמצאו שברי חרס מהתקופה הפרסית המוקדמת והמאוחרת, הרומית והביזנטית.

כפר ציר מזוהה עם כפר זיר, המוזכר בכתובת רחוב מהמאה ה-6–7, ככפר יהודי באזור סבסטיה שמאוכלס ברובו על ידי לא-יהודים, ולכן ניתן להשתמש בתוצרת חקלאית שהתקבלה משם, ללא ההגבלות הרגילות שהוטלו במהלך שנות השמיטה, או צורך במעשר שני.

זרטל חשף במקום שרידי אחוזה צלבנית בשם Casale Syrorum, שזכויותיה אושרו בשנת 1165/1166 לספירה על ידי אמלריק מירושלים.

כפר ציר, כמו שאר האזור, נכבש על ידי האימפריה העות'מאנית בשנת 1517, ובמפקד 1596 זה היה חלק ממחוז משנה, תחת סנג'ק שכם. בכפר היו 31 בתי אב ו-4 רווקים, כולם מוסלמים. תושבי הכפר שילמו מס קבוע של 33.3% על כל התוצרת חקלאית, בסך של 7,832 אקצ'ה.

כמה מתושבי הכפר, בני משפחת ארשיד, השתתפו ולחמו במרד הערבי הגדול, חלק מהם נאסרו והיו כמה שנהרגו.

אתרים 

בדרום הכפר נמצא מבנה הנקרא: קברו של "הנביא ד'יב", שאליו נהגו לעלות לרגל (ראה צילום).

אדמה, חקלאות ומים 
בסטטיסטיקה של 1945 נמצא ששטח הכפר היה 12,499 דונם מתוכם, 1,908 דונם שימשו למטעים וגידולי שלחין, 6,045 דונם לדגנים, 10 דונם היו בנויים ו-4,536 דונם סווגו כ"בלתי ניתנים לעיבוד".

אישים מהכפר 
על אף שהכפר אינו גדול, צמחו ממנו כמה אישים בולטים וביניהם:

ג'האד סלימאן ארשיד (جهاد سليمان ارشيد) היה טייס בחיל האוויר הירדני ולימים היה טייסו הפרטי של המלך חסיין המנוח, ממייסדי חברת התעופה "רויאל ג'ורדניאן" ונשא במגוון תפקידים בירדן ובאמירויות.

מאהר פריד ארשיד (ماهر فريد إرشيد) - שימש כנספח תקשורת ותיירות בשגרירות ירדן בביירות 1965-1971, חבר בית הנבחרים הירדני 1973-1987, ולאחר מכן, בין היתר: איש עסקים, ממייסדי האוניברסיטה הערבית האמריקאית בז'נבה 1995, יו"ר מועצת המנהלים של האוניברסיטה הערבית-אמריקאית - ג'נין (2000-1995), חבר הסנאט הירדני התשע עשר 2001.

מוסטפא ד'יב ארשיד (مصطفى ذيب إرشيد) - עיתונאי, נציג בפרלמנט הירדני וחבר בבית הנבחרים הירדני עד 1967.

פריד מחמוד עבד אל-רחים ארשיד (فريد محمود عبد الرحيم إرشيد) -, יליד 1910 -היה חבר בית הנבחרים הירדני וחבר הסנאט.  

מחמד מחמוד עבד אל-רחים ארשיד (محمد محمود عبد الرحيم ارشيد) יליד 1916 , חבר בית הנבחרים הירדני (1963) והסנאט (1967 ו-1971).

קישורים חיצוניים 

 פלסטין לזיכרון/ציר

לקריאה נוספת 
 بلادنا فلسطين (ארצנו - פלסטין) מאת: מוסטפא מוראד אל-דבאח, 1991, עמ' 141,142,143.
 معجم العشائر الفلسطينية الحمايل والعشائر والعائلات والقبائل الفلسطينية وأعلام رجالاتها في الأدب والجهاد والسياسة - "השבטים הפלסטינים, החמולות, המשפחות והשבטים הפלסטינים, ואנשיהם הבולטים בספרות, בג'האד ובפוליטיקה, מאת מחמד מחמד חסן שרב, עמ' 1020, 1177, 1226.
 תולדות הר שכם - אחסן אלנימר, חלק שלישי, עמ' 153,154,244.

הערות שוליים 

נפת ג'נין